વધુ પડતું સંકોચાવાના કારણે એ પોલું ન રહેતાં એકદમ નક્કર અને કઠણ બની જાય છે અને એના કારણે જ એ ઠંડું પણ વધારે હોય છે. આ સૂકા બરફનું તાપમાન લગભગ ૭૮.૫ ફેરનહિટ હોય છે. સામાન્ય બરફ જેમ પીગળીને પાણી બની જાય છે એમ આ સૂકો બરફ પીગળીને પાણી નથી બનતું બલકે એ સીધો ગેસ બનીને ઊડી જાય છે. કઠણ સ્થિતિમાં એ કેકના ટુકડા જેવો હોય છે. બહારના વાતાવરણમાં લાવવાથી એ ગેસ બની જાય છે. આ બરફનો ઘણી બધી જગ્યાએ ઉપયોગ કરવામાં આવે છે. માંસ, માછલી અને બીજી જલદી ખરાબ થવાવાળી વસ્તુઓને સૂકા બરફમાં મૂકીને પાણીનાં જહાજો મારફત દૂરના દેશોમાં મોકલવામાં આવે છે. ઓરડાઓને ઠંડા રાખવા માટે પણ આ બરફ ખૂબ ઉપયોગી છે. નીચું તાપમાન પેદા કરવા માટે વૈજ્ઞાનિકો એનો શોધખોળનાં કામોમાં ઉપયોગ કરે છે. સૂકો બરફ વજનમાં ભારે હોય છે.